《绵州乡贤堂》
宋代·陈鹏

潼山高兮潼水清，厥钟秀兮乡之英。之人已去兮逖听风声，我之孔切谁仪刑。

有美张公兮开明庭，作新宫兮州之黉。著其为人兮加丹青，貌惟肖兮如生。

或桐挺而孤高，或芝荂而九茎。或兰生兮春华，或菊秀兮秋馨。

或凤跃而蛟翔，或凫将而鹤迎。使人咨嗟叹息而追惟兮，至其子孙又呜咽流涕而咿嘤。

恍若接兮謦咳之音，内之劝惧兮若从使令。亦瞻像兮昭昭，而起福兮冥冥。

百年兮历时虽多，非张公兮谁与铭。

作者简介：陈鹏，字图南，南部（今属四川）人。仁宗嘉祐进士（清嘉庆《四川通志》卷一二二选举）。哲宗元祐间先后为梓州、利州路转运副使（《续资治通鉴长编》卷四○四、四三三）。今录诗二首。